MONO บวก 5.03% ลุ้นวิ่งแตะเป้า 3.60 บ. หลังเรตติ้งกระฉูด
MONO บวก 5.03% ลุ้นวิ่งแตะเป้า 3.60 บ. หลังเรตติ้งกระฉูด ล่าสุด ณ เวลา 10.43 น. ราคาอยู่ที่ 3.34 บาท บวก 0.16 บาท หรือ 5.03% สูงสุดที่ 3.38 บาท ต่ำสุดที่ 3.20 บาท มูลค่าซื้อขายที่ 270.53 ล้านบาท
9 ม.ค. 2560

ผู้สื่อข่าวรายงานว่า ราคาหุ้นบริษัท โมโน เทคโนโลยี จำกัด (มหาชน) หรือ MONO ณ เวลา 10.43 น. ราคาอยู่ที่ 3.34 บาท บวก 0.16 บาท หรือ 5.03% สูงสุดที่ 3.38 บาท ต่ำสุดที่ 3.20 บาท มูลค่าซื้อขายที่ 270.53ล้านบาท ขณะที่ดัชนีตลาดหุ้นไทยโดยรวมลบ 0.13%

 บล.เออีซี ระบุในบทวิเคราะห์ แนะนำ “ซื้อ” MONO ให้ราคาเป้าหมาย 3.60 บาท/หุ้น วันที่ 1-3 ม.ค.60 ช่อง MONO 29 มีเรตติ้งสูงเป็นอันดับ 3 ซึ่งคาดเรตติ้งจะยังโตดีต่อเนื่อง จากคอนเท้นท์ที่แข็งแกร่งด้วยกลยุทธ์ทำ Output deal กับค่ายหนัง รวมถึงเป็นผู้ได้ประโยชน์หลังทรูวิชั่นส์ ยกเลิก 6 ช่องหนัง ขณะที่การขายแบบเวลาโฆษณา (CPRP) ปัจจุบันต่ำกว่าคู่แข่งอยู่มาก หนุนปี 60 คาดพลิกกลับมากำไรได้อย่างแข็งแกร่ง และมี Upside 24%       
 